# A Sportpszichológiai szakpszichológia szakirányú továbbképzés

# képzési és kimeneti követelménye

1. **A** **szakirányú továbbképzés megnevezése magyarul és angolul:**

Sportpszichológiai szakpszichológia (Sport psychology)

1. **A** **szakirányú továbbképzésben szerezhető szakképzettség oklevélben szereplő megnevezése magyarul és angolul:**

Sportpszichológiai szakpszichológus (Sport psychologist)

1. **A szakirányú továbbképzés besorolása**

**3.1. Képzési terület szerint:** bölcsészettudomány

1. **A felvétel feltételei:**

Pszichológia alap- és mesterképzési szakon (korábban egyetemi szintű képzésben) szerzett végzettség és szakképzettség.

1. **A képzési idő,** **félévekben meghatározva:** 4 félév
2. **A szakképzettség megszerzéséhez összegyűjtendő kreditek száma:** 120 kredit
3. **A képzés célja és a szakmai kompetenciák (tudás, képesség, attitűd, autonómia és felelősség)**
   1. **7.1. A képzés célja**

A képzés célja olyan sportpszichológiai szakpszichológusok képzése, megalapozott tudással rendelkeznek a sportpszichológia elméleti, gyakorlati és módszertani hátteréről, felkészültek a sportpszichológiai feladatok megtervezésére, szervezésére, irányítására, ellátására és értékelésére a sport minden területén, a gyermeksporttól a felnőttig, az egészséges életmódtól a rekreációs sporttevékenységeken át az élsportig.

Cél, hogy olyan, a sporttal összefüggő, széles spektrumú, specifikus pszichológiai ismeretekkel és készségekkel felruházott szakembereket képződjenek, akik sportegyesületek, sportszervezetek, sportági szakszövetségek, sportiskolák, sportakadémiák, szabadidősporttal foglalkozó intézmények, oktatási intézmények (sporttal kapcsolatos tevékenységek) és magánpraxis keretében is képesek a sportpszichológia eszköztárával segíteni a sportolók, egyéb szakemberek és a közösségek sikeres és egészséges munkáját, működését, szabadidősportok és élsportok esetében is. A képzés fontos feladatának érzi, hogy hozzájáruljon a sport, a mozgás által megteremthető mindenkori és a minden szinten való fejlődéshez, valamint megerősödjön a mozgás jóllétet és gyógyítást biztosító szemlélete is. További cél, hogy a kiképzett szakemberek képesek legyenek a testi-lelki egészség kibontakoztatására, a mentális egészség fenntartásának elősegítésére, valamint az egészségen és egyensúlyon alapuló eredményesség megteremtésére. A szak tartalmi követelményei igazodnak a nemzetközi gyakorlathoz.

**7.2. Szakmai kompetenciák:**

**7.2.1. Tudás:**

A szakirányú továbbképzést elvégzett személy

– ismeri a sportpszichológia sajátos kutatási és alkalmazott sportpszichológiai (ismeretszerzési és problémamegoldási) módszereit;

– ismeri a sportpszichológia hazai és nemzetközi kutatás-fejlesztési és innovációs főbb trendjeit;

– tisztában van a pszichés teljesítménynövelés hatására fellépő veszélyek típusaival, a sportélet személyiséget formáló és deformáló extrém kihívásaival, a sportolás és a teljesítményelvárás pszichés fejlődést akadályozó tényezőivel;

– a sportszektor működésének ismeretében a szituációs faktoroktól függetlenül a személyiséget és embert védő adekvát szakmai magatartással, hiteles kommunikációval és fejlődésorientált elvárásokkal van jelen a fejlesztés, a támogatás és teljesítménynövelés egész folyamatában;

– ismeri az elméleti kérdések gyakorlati kidolgozási és megvalósítási módjait a sporttudomány területén;

– ismeri a sport és mozgás személyiségfejlődésre, egészségre és jóllétre gyakorolt hatását és tudatosan kiáll a mentális egészség megtartása és az egyensúlyban való fejlődés érdekében;

– ismeri a sporttal kapcsolatos pedagógiai, pszichológiai, szociológiai, antropológiai törvényszerűségeket;

– részletekbe menően ismeri a terület sajátos kutatási, problémaelemzési és megoldási módszereit;

– megfelelő ismeretekkel rendelkezik a sportolókkal, fizikai aktivitást végzőkkel kapcsolatos kognitív, affektív és pszichomotoros tanítás és tanulás stratégiáiról;

– megfelelően tájékozott a sportban fontos pedagógiai, fejlődéslélektani, szociál- és szervezetpszichológiai sajátosságokkal kapcsolatban;

– ismeri a sport mint szubkultúra sajátosságait;

– megfelelő tudást birtokol a sportban adekvát konfliktuskezelési módokról, kommunikációs stratégiákról és módszerekről;

– ismeri a terület specifikus jellemzőit, terminológiáját, irányait, kidolgozott határait és a rokon szakterületekhez való kapcsolódását;

– ismeri a sporttal kapcsolatos leggyakrabban előforduló specifikus mentális állapotok és zavarok sajátosságait, érti dinamikájukat és ismeri a sport területén alkalmazható prevenciós módszereket;

**–** átlátja a sportpszichológusi munka lehetséges kereteit, szerződéskötés szempontjait a magánpraxistól egészen a sportszövetség alkalmazottjaként való működésmódokig.

**7.2.2. Képesség:**

A szakirányú továbbképzésben végzett képes

– sportpszichológusi munka ellátására különböző színtereken (egyesületek, szakszövetségek, sportiskolák, sportklubok, sportakadémiák, rekreációs fórumok, edzőtáborok, versenyek);

– tanácsadásra, felmérésre, tesztelésre, felkészítő programok összeállítására, eredményességének mérésére, szakvéleményezésre, konzultációra, a sportteljesítmény pszichés oldalának biztosítására;

– egyéni és csapatsportok sportpszichológiai feladatainak ellátására is, gyermek, serdülő és felnőtt korosztályokban;

– felismerni a terület speciális problémáit, kiválasztani és helyesen alkalmazni a megfelelő sporttudományi kritériumoknak megfelelő adat- és információfelvételi, elemző és kiértékelési módszereket;

– türelemmel vezetni klienseit az eredményesség útján, hogy a teljesítményfejlődés soha ne billenjen a testi és pszichés destrukció irányába;

– a gyermek- és felnőtt sportolók, fizikai aktivitást végzők sportpszichológiai felkészítésének megtervezésére és végrehajtására;

– magas szinten megtervezni és végrehajtani sportpszichológiai feladatokat a sport szervezeteinél, önkormányzatoknál, háttérintézményeknél, rekreációs központoknál;

– a sportolókat, fizikai aktivitást végzőket adekvát módon támogatni interdiszciplináris megközelítést alkalmazva a gyakorlatban;

– nemzetközi kapcsolattartásra, kutatásokban való részvételre, szakmai képviseletre, szakmai fórumok szervezésére;

– sportpszichológiai kutatói életpálya megalapozására;

– a sportpszichológiai tevékenységhez erőforrások felkutatására, bevonására;

– vezetni vagy közreműködni hazai és nemzetközi kutatási, fejlesztési projektekben; a területen belül stratégiai problémák megoldására, kutatói gondolkodásmódra, problémaérzékenységre, problémafókuszú megközelítésre, tesztfelvételi, mérési és kiértékelési rutinnal;

– interdiszciplináris és sporttudományos kutatásokban, sportpszichológiai vonatkozású projektekben való részvételre;

– tudását érthető módon megosztani egyénekkel és közösségekkel;

– felismerni a sportban gyakran előforduló mentális nehézségek, zavarok tüneteit, és szükség esetén megfelelő ellátás felé iránytani a sportolót vagy sportszakembert.

**7.2.3 Attitűd**

A szakon végzett

– elkötelezettséget mutat a pszichológiai ismereteknek a sport világában történő közeghez illesztett specifikus alkalmazása mellett;

– előítéletmentes, segítőkész viszonyulással rendelkezik a sportolókkal, valamint az egyesületek, szervezetek összes munkavállalójával szemben, függetlenül az adott helyzetben betöltött szerepétől, beosztásától;

– ösztönző szemléletmóddal rendelkezik, felelősségteljes magatartást tanúsít, ezeket törekszik másnak is átadni;

– ismeri a sport társadalmi, gazdasági, kulturális jelenségeit, és törekszik azok pozitív befolyásolására;

– nyitott a kapcsolatteremtésre, együttműködésre és kommunikációra, ezeket kezdeményezi is magyar és idegen nyelven;

– együttműködő attitűddel rendelkezik a szakmai stáb tagjai és tapasztalati szakértők iránt;

– vállalja szakmai identitását, mellyel megalapozza hivatástudatát;

– testkulturális területen végzett munkája során tiszteletben tartja és védi a gyermeki és emberi méltóságot és jogokat;

– törekszik arra, hogy a szakmai tartalmakra vonatkozó szóbeli és írásbeli kommunikációja közérthető legyen;

– nyitott az új médiumok iránt, az élethosszig tartó, valamint az élet egészére kiterjedő tanulásra való törekvés a személyiségjegyévé vált;

– elkötelezett szakmai érdeklődésének több irányú elmélyítésére, megszilárdítására, igénye van a sportpszichológiával kapcsolatos szakirodalmi szövegek önálló feldolgozására, elemzésére és beépítésére a gyakorlatban;

– törekszik a problémák megoldására a sportpszichológia és a sporttudomány területén;

– törekszik arra, hogy naprakész szakmai tudással rendelkezzen (például továbbképzéseken való szakmai részvétel);

– igyekszik elősegíteni mások sportszakmai fejlődését, munkáját;

– reflektíven gondolkodik saját sportpszichológusi tevékenységéről, és felhasználja azt tevékenysége fejlesztéséhez.

**7.2.4. Autonómia és felelősség**

A szakirányú továbbképzésben végzett

– minden helyzetben tudatosan és felelősen alkalmazza a sporttörvényt, felvállalja és tanítja a sportkörnyezet tagjait az emberi egészség értékeire a teljesítménynövelés kritikus pillanataiban is;

– gyakorlati munkájában a Pszichológusok Szakmai Etikai kódexe szerint jár el;

– sportpszichológusi tevékenységét önállóan ellátja és felelősséget vállal érte;

– önállóan gondolja végig a terület kérdéseinek szakmai források, ajánlások, evidenciák alapján történő esetleges átdolgozását;

– munkája során szükség szerinti szupervíziót igényel, javasolt munkája során további önismereti folyamatban vesz részt;

– ismeri kompetenciahatárait, azon túlmutató és képzettségeinek megfelelő jogosultságain túli feladatot nem vállal; szükség esetén a sportolót klinikai pszichológushoz, pszichiáterhez, pszichoterapeutához, szakorvoshoz irányítja;

– felelősséget vállal a sportoló fizikai, mentális és lelki egészségéért, és a felelősségvállalás fontosságát tudatosítja klienseiben, annak szüleiben és edzőiben is;

– hozzájárul a fejlődés- és személyiségközpontú, fenntartható edzői, pedagógusi szemlélet kialakulásához;

– szakmai kérdésekben együttműködést kezdeményez és tart fenn a testkulturális területen található hazai és nemzetközi szervezetekkel;

– szakmai felelősségének teljes tudatában fejleszti a vele kapcsolatba kerülők személyiségét, a sportpszichológia társadalmi szerepének, fontosságának hangsúlyozásával;

– tudatosan alakítja, követi a terület etikai normáit, lehetőségéhez mérten javítja azok minőségét, és etikusan viszonyul mások szellemi értékeihez, szakmai eredményeihez;

– tudatosan képviseli és lehetőségéhez mérten javítja azon módszereket, amelyekkel a szakterületén dolgozik, elfogadja, továbbá, az etikai normákat figyelembe véve saját módszertanába beépíti más tudományágak módszertani sajátosságait;

– minden cselekedete mások segítésére irányul, a fair play szellemében tevékenykedik, terjeszti ennek fontosságát, és ezzel mintát ad környezetének;

– teljes felelősséget vállal a webes térben kifejtett tevékenységéért, az etikai normákat fokozottan betartja;

– képviseli szakmáját fórumokon, teljes mértékben együttműködik szakmai és civil szervezetekkel.

1. **A szakirányú továbbképzés szakmai jellemzői, a szakképzettséghez vezető szakterületek és azok kreditaránya, amelyből a szak felépül:**

8.1. Alapozó és társtudományok: 16-18 kredit

8.1.1. Sporttudomány: sportélettan, sportegészségtan, mozgásfejlődés, edzéselmélet, sportok ismerete.

8.1.2. Sportban releváns társtudományok: sportspecifikus etika, jog, pedagógia, szociológia, antropológia.

 8.2. Pszichológia: 76-78 kredit

8.2.1. Sportban releváns szélesebb körű pszichológiai ismeretek: a testedzéssel és mozgással kapcsolatos általánosabb, nem sportpszichológia-specifikus pszichológiai ismeretek (az egészségpszichológia, klinikai pszichológia, fejlődéslélektan, szervezetpszichológia, pszichológiai tanácsadás sportban releváns ismeretei).

8.2.2. Specifikus sportpszichológiai ismeretek: sportpszichológia (specifikus célcsoportokban és színtereken); sportpszichológia módszertan; sportdiagnosztika, esetvezetés; specifikus készségek, helyzetek, kihívások a sportban; sportpszichológiai terepgyakorlat

8.2.3. Sportpszichológiai terepgyakorlat: terepgyakorlat belső esetvezetéssel, szupervízióval

 8.3. Szabadon választható tárgyak: 6 kredit

**I.1. A KÉPZÉS TANTERVE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **tantárgyak** | | **félévek** | | | | | | | **tantárgy**  **kreditszáma** | **számonkérés**  (koll / gyj /egyéb |
| **1.** | **2.** | **3.** | | | **4.** | |
|  | **tantárgy féléves tanóraszáma, tanóratípusa (ea / sz / gy / konz) /*kreditértéke*** | | | | | | | |
| **Alapozó és társtudományok: 16-18 kredit**  Sporttudomány: sportélettan, sportegészségtan, mozgásfejlődés, edzéselmélet, sportok ismerete.  Sportban releváns társtudományok: sportspecifikus etika, jog, pedagógia, szociológia, antropológia. | | | | | | | | | | |
| 1.Sportélettan | | 10ea/3kr |  | | |  |  | | 3 | koll |
| 2.Sportági alapismeretek és sajátélmény 1. | | 10sz/3kr |  | | |  |  | | 3 | gyj |
| 3.Sportági alapismeretek és sajátélmény 2. | |  | 10sz/3kr | | |  |  | | 3 | gyj |
| 4.Sportpedagógia és sportszociológia | | 10ea/3kr |  | | |  |  | | 3 | koll |
| 5.Sportetika és sportjog | |  | 10ea/3kr | | |  |  | | 3 | koll |
| 6.Edzéselmélet | | 10ea/3kr | 10ea/3kr | | |  |  | | 3 | koll |
|  | | **9kr**  **20ea**  **10sz** | **9kr**  **20ea**  **10sz** | | | **-** | **-** | | **18 kr** | **4koll.,**  **2gyj** |
| **Szakmai törzsanyag**  **Pszichológia: 76-78 kredit**  8.2.1. Sportban releváns szélesebb körű pszichológiai ismeretek: a testedzéssel és mozgással kapcsolatos általánosabb, nem sportpszichológia-specifikus pszichológiai ismeretek (az egészségpszichológia, klinikai pszichológia, fejlődéslélek-tan, szervezetpszichológia, pszichológiai tanácsadás sportban releváns ismeretei).  8.2.2. Specifikus sportpszichológiai ismeretek: sportpszichológia (specifikus cél-csoportokban és színtereken); sportpszichológia módszertan; sportdiagnosztika, esetvezetés; specifikus készségek, helyzetek, kihívások a sportban; sportpszichológiai terepgyakorlat  8.2.3. Sportpszichológiai terepgyakorlat: terepgyakorlat belső esetvezetéssel, szupervízióval | | | | | | | | | | |
| 7.Sportpszichológiai elméleti alapismeretek | | 15ea/4kr |  | | |  |  | | 4 | koll |
| 8.Sport és egészség | | 10ea/3kr |  | | |  |  | | 3 | koll |
| 9.Sporttal összefüggő mentális állapotok és zavarok 1. | | 10ea/4kr |  | | |  |  | | 4 | koll |
| 10.Sporttal összefüggő mentális állapotok és zavarok 2. | |  | 10ea/3kr | | |  |  | | 3 | koll |
| 11.Sportpszichológiai módszerek 1. | | 15sz/4kr |  | | |  |  | | 4 | gyj |
| 12.Sportpszichológiai módszerek 2. | |  | 15sz/4kr | | |  |  | | 4 | gyj |
| 13.Sportpszichológiai módszerek 3. | |  |  | | | 15sz/4kr |  | | 4 | gyj |
| 14.Sportpszichológiai esettanulmány felépítése | | 10sz/3kr |  | | |  |  | | 3 | gyj |
| 15.Sportpszichológiai esetvezetés 1. | |  | 15konz/  4kr | | |  |  | | 4 | gyj |
| 16.Sportpszichológiai esetvezetés 2. | |  |  | | | 15konz/  4kr |  | | 4 | gyj |
| 17.Sportpszichológiai esetvezetés 3. | |  |  | | |  | 15konz/4kr | | 4 | gyj |
| 18.A mozgásfejlődés és mozgásfejlesztés pszichológiája | |  | 10ea/3kr | | |  |  | | 3 | koll |
| 19.Pszichológiai tanácsadás a sportban | |  | 10sz/3kr | | |  |  | | 3 | gyj |
| 20.Tehetséggondozás a sportban | |  | 10ea/3kr | | |  |  | | 3 | koll |
| 21.Csapatsportok pszichológiája | |  |  | | | 10ea/3kr |  | | 3 | koll |
| 22.Szervezet-pszichológia | |  |  | | | 10ea/3kr |  | | 3 | koll |
| 23.Alkalmazott  sportpszichológia 1. | |  |  | | | 15sz/4kr |  | | 4 | gyj |
| 24.Krízishelyzetek a sportban | |  |  | | | 10ea/3kr |  | | 3 | koll |
| 25.Alkalmazott  sportpszichológia 2. | |  |  | | |  | 15sz/4kr | | 4 | gyj |
| 26.Sport és  kommunikáció | |  |  | | |  | 10ea/3kr | | 3 | koll |
| 27.Sportpszichológiai szakmai terepgyakorlat | |  |  | | |  | 50 gyak/6kr | | 6 | gyj |
|  | | **18kr**  **35ea**  **25sz** | **20kr**  **30ea**  **25sz**  **15konz** | | | **21kr**  **30ea**  **30sz**  **15konz** | **17kr**  **10ea**  **15sz**  **15konz**  **50gyak** | | **76kr** | **10koll.,**  **11gyj** |
| **Szabadon választható tárgyak: 6 kredit** | | | | | | | | | | |
| 28.Szabadon választható kurzus a képzőhely kínálatából | | - | - | | - | | | 20ea/sz/  6kr | **6kr** | **koll/gyj** |
| **Szakdolgozat:20kr** | | | | | | | | | |  |
| 29.Szakdolgozat 1. | |  |  | 10sz/10kr | | | |  | 10 | gyj |
| 30.Szakdolgozat 2. | |  |  |  | | | | 10konz/  10kr | 10 | gyj |
| óraszám a szakon  összesen | | **55ea**  **35sz** | **50ea**  **35sz**  **15k** | **30ea**  **40sz**  **15konz** | | | | **10ea**  **15sz**  **25konz**  **50gyak**  **20ea/sz** | **120 kr** | .**14koll.,**  **15gyj**  **1koll/gyj** |
| **27 kr** | **29 kr** | **31 kr** | | | | **33 kr** |

**Az ismeretek ellenőrzési rendszere**

Az ismeretek ellenőrzési rendszere a tantervben előírt gyakorlati jegyek megszerzésé­ből, vizsgák teljesítéséből, a szakdolgozat elkészítéséből és záróvizsgával összekapcsolt védéséből tevődik össze.

**A szakdolgozat**

A szakdolgozat kreditértéke: 20

**A szakdolgozat tartalmi követelményei:**

A képzést záró szakdolgozat a Sportpszichológiai szakpszichológus kompetenciáit bemutató dokumentum, valamint az ezekre vonatkozó reflexiók gyűjteménye, mely magában foglalja a képzés tapasztalatainak, eredményeinek (ön)reflektív, elemző összegzését a kompetenciák terén megvalósult szakmai fejlődés önreflektív értékelését.

A szakdolgozat készítésének szabályaira vonatkozóan a Pécsi Tudományegyetem Tanulmányi és Vizsgaszabályzatát kell irányadóként kezelni.

**A szakdolgozat tartalma:**

Sportpszichológiai esetismertetés vagy empirikus kutatás, amelyben a szakdolgozat készítője bizonyítja az sportpszichológiai szakpszichológia szakirányú továbbképzésben elsajátított kompetenciák meglétét.

**A szakdolgozat formai kritériumai:**

A szakdolgozat belső címlapján az alábbi adatoknak kell szerepelni: a szakdolgozat címe, szerző neve, szakja, a konzulens oktató neve, beosztása, tanszéke, a szakdolgozat helye és a benyújtás éve.

A szakdolgozat terjedelme összességében minimum 30.000 és maximum 50.000 karakter szóközzel, amely nem foglalja magában a tartalomjegyzéket, a mellékleteket és az irodalomjegyzéket.

A főszöveget követően kell elhelyezni a függelékeket (illusztrációkat), a felhasznált irodalom és források jegyzékét. A mellékletekre, függelékekre, jegyzetapparátusra, bibliográfiára vonatkozóan terjedelmi megkötés nincs.

A szakdolgozatot két példányban kell a képzés koordinátorának az ütemezésben megadott határidőig leadni. A témavezetőnek a szakdolgozatot elektronikus formátumban elkészítve is le kell adni.

A szakdolgozat kizárólag A/4-es lapra lehet nyomtatni az alábbi kritériumokkal:

Margók: fenti, lenti, bal és jobb egyaránt 2,5 cm

Élőfej és élőláb egyaránt 1,25 cm, a kötésmargó helye: balra

Betűtípus: Times New Roman CE; betűstílus: normal; betűméret: 12

Igazítás: sorkizárt; behúzás balra: 0 cm; jobbra: 0 cm;

Sorköz: 1,5 sor.

**A szakdolgozat értékelése:**

A szakdolgozatot mind a témavezető/konzulens, mind az opponens értékeli bírálati lapon, ötfokú érdemjeggyel, valamint szövegesen is. A konzulens és az opponens egyaránt legalább egy kérdést tesz fel a szakdolgozattal kapcsolatban, a vonatkozó szakirodalom megjelölésével.

**A záróvizsga**

**A záróvizsgára bocsátás feltételei**:

Záróvizsgára bocsátás feltétele: a tantervben előírt tanulmányi és vizsgakövetelmények teljesítése, a szakdolgozat benyújtása és elfogadása, 100 óra önismereti pszichoterápiás tapasztalat a kiképző terapeuták regiszterében szereplő terapeutánál. A sajátélménynek akkreditált pszichoterápiás képzőhelyen, kiképző terapeuta által végzett és egybefüggő 100 órának kell lennie, csoportos vagy egyéni formában. Az akkreditált képzőhelyek listája itt érhető el: www.reny.hu. Megfelelős érdeklődés és igény esetén a 100 óra 20%-át biztosítja a képzőhely a képzés keretében a hallgatók számára.

**A záróvizsga részei:**

A záróvizsga részei: a szakdolgozat megvédése. A hallgatók záróvizsgát tesznek, melynek része a szakdolgozat védése, mely a hallgató szóbeli prezentációjával történik, ahol a konzulens írásbeli értékelése során feltett kérdésekre való reflektálása kötelező.

**A záróvizsga eredménye:**

A záróvizsga értékelése a szakdolgozat konzulensi és opponensi értékelése, a szakdolgozat védése, valamint a szóbeli vizsga érdemjegyének átlaga. A záróvizsga érdemjegye: a szakdolgozat és a védése alapján adott érdemjegy átlagának egész számra kerekített számtani átlaga.

**A korábban szerzett ismertek beszámítási rendjére vonatkozó szabályozás***:*

Az ismeretek beszámításával kapcsolatban a kari, PTE BTK Tanulmányi és vizsgaszabályzata szerint Kari Kreditátviteli Bizottság (KÁB) jár el. A KÁB legalább 4 tagból áll. Tagjait a szakfelelős(ők), illetve a dékán javaslata alapján a Kari Tanács választja. A bizottságban az 50 %-os hallgatói részvételt szavazati joggal biztosítani kell. A KÁB hallgató tagját az Egyetemi Hallgatói Önkormányzat Szervezeti és Működési Szabályzatában meghatározott módon a hallgatók delegálják. A KÁB a hallgató írásbeli kérelmében foglaltak, a vonatkozó jogszabályok és az egyetemi szabályzatok alapján dönt. A kérelemhez mellékelni kell a tanulmányok elvégzését igazoló leckekönyvet, okiratot vagy azok hitelesített másolatát, továbbá a tantervi egységek hitelesített leírását, illetve tematikáját.

A KÁB azon szakok esetében rendelkezik döntési jogkörrel, amely szakokért a kar a felelős.

Egy adott ismeretanyag elsajátításáért egy alkalommal adható kredit. A kredittel elismert tanulmányi teljesítményt – ha annak előfeltétele fennáll – bármelyik felsőoktatási intézményben folytatott tanulmányok során el kell ismerni, függetlenül attól, hogy milyen felsőoktatási intézményben, milyen képzési szinten folytatott tanulmányok során szerezték azt. Az elismerés – tantárgy (modul) előírt kimeneti követelményei alapján – kizárólag a kredit megállapításának alapjául szolgáló tudás összevetésével történik. El kell ismerni a kreditet, ha az összevetett tudás legalább hetvenöt százalékban megegyezik. A KÁB a korábbi tanulmányokat, az előzetesen megszerzett tudást és munkatapasztalatokat tanulmányi követelmény teljesítéseként elismerheti.

Ha a tantervben előírt követelményeket a hallgató már korábban elsajátította, és ezt hitelt érdemlő módon igazolja, azokat nem kell ismételten teljesítenie, hanem kérheti azok elismertetését a KÁB-tól.

A hallgató a tanulmányi követelmény teljesítésének elismertetését a tantárgyfelvételi (kurzusfelvételi) időszak végéig kérheti. A KÁB dönt arról, hogy a felsőoktatásról szóló 1993. évi LXXX. törvény rendelkezései alapján kiadott bizonyítványokat, illetve okleveleket a hallgató jelen képzésében milyen feltételek mellett, hány kredittel számítja be. Az ismeretek összevetését kérelemre el kell végezni, függetlenül attól, hogy a hallgató a korábbi oklevél megszerzéséért folytatott tanulmányai során kreditrendszerű képzésben vagy nem kreditrendszerű képzésben vett részt. Az elismert tanulmányi teljesítmény kreditértéke megegyezik annak a tantervi követelménynek a kreditértékével, amelyet teljesítettnek minősítenek, a megszerzett érdemjegy azonban a tantárgyak elismerésekor nem módosítható.